Rol+docent+Conductisme

__Rol del docent __

El docent té un paper central en el procés d'aprenentatge.
 * Diagnostica les necessitats d'aprenentatge dels alumnes.
 * És el dissenyador instruccional.
 * Administra el coneixement.
 * Supervisa la tasca que du a terme l'alumne.
 * Avalua els resultats de l'aprenentatge. Li interessa més el producte final que no pas el procés.
 * Administra els reforçaments positius i negatius en funció dels resultats obtinguts amb vista a reforçar o modificar una conducta.

Pel que fa a la relació entre el docent i l'alumne, podem considerar que es genera una marcada jerarquia en relació amb els rols: el docent transmet uns coneixements i l'alumne els ha d'adquirir. Atesa la passivitat de l'alumne, aquest accepta com a veritables tots els aspectes que el docent planteja en l'aprenentatge.